**บันทึกการประชุม**

**สภาองค์การบริหารส่วนตำบลหาดยาย สมัยสามัญ สมัยที่ ๓ ครั้งที่ ๒ ประจำปี ๒๕๕๘**

 **วันที่ ๒๔ สิงหาคม ๒๕๕๘ เวลา ๐๙.๓๐ น.**

**ณ ที่ทำการองค์การบริหารส่วนตำบลหาดยาย**

เลขานุการสภาฯ เวลา ๙.๓๐ น. ขอเชิญสมาชิกสภาองค์การบริหารส่วนตำบลหาดยายเข้าห้องประชุม

 (เปิดประชุมเวลา o๙.๔๕ น.)

 - กราบเรียนท่านประธานสภาฯที่เคารพ กระผมนายคธาธร ไสสุวรรณ ส.อบต.หาดยาย ในฐานะ เลขานุการสภาองค์การบริหารส่วนตำบลหาดยาย ขอกล่าวรายงานต่อท่านประธานสภาฯ นายกฯ และ ส.อบต.หาดยายทุกท่าน ก่อนเริ่มการประชุมสภาองค์การบริหารส่วนตำบลหาดยาย ดังนี้

ตามที่สภาองค์การบริหารส่วนตำบลหาดยายได้นัดประชุม ส.อบต.หาดยาย และคณะผู้บริหารท้องถิ่นทุกท่านเข้าร่วมประชุมสภาฯ ในวันนี้ เนื่องด้วยสภาองค์การบริหารส่วนตำบลหาดยาย ต้องดำเนินการเปิดประชุมสภาฯ เพื่อให้สมาชิกสภาองค์การบริหารส่วนตำบลหาดยายได้พิจารณาเรื่องต่างๆ ตามระเบียบวาระการประชุม

ดังนั้น ทางสภาองค์การบริหารส่วนตำบลหาดยาย ได้เชิญสมาชิกสภาฯ เข้าร่วมประชุมสภาองค์การบริหารส่วนตำบลหาดยาย สมัยสามัญ สมัยที่ ๓ ครั้งที่ ๒ ประจำปี ๒๕๕๘ และให้การประชุมสภาฯ เป็นไปตามระเบียบกระทรวงมหาดไทย ว่าด้วย ข้อบังคับการประชุมสภาท้องถิ่น พ.ศ.๒๕๔๘ (แก้ไขเพิ่มเติมถึง (ฉบับที่๒) พ.ศ.๒๕๕๔ อย่างถูกต้อง ฉะนั้น สภาฯ หาดยายจึงจำเป็นต้องเชิญ ส.อบต.หาดยายและคณะผู้บริหารทุกท่านเข้าประชุมสภาฯ ในวันนี้

และบัดนี้ มี ส.อบต. หาดยาย เข้าประชุมทั้งหมด ๒4 ท่าน

 มี ส.อบต. หาดยาย ไม่เข้าประชุมทั้งหมด ๒ ท่าน

 มี ผู้เข้าร่วมประชุมทั้งหมด 3 ท่าน

 มี นายธเรวัชร อบแพทย์ นายกฯ

 นายสุชีพ ดำสุทธิ์ รองนายกฯ

 นายประเสริฐ ช่วยละแม เลขานุการนายกฯ

 เมื่อสมาชิกสภาองค์การบริหารส่วนตำบลหาดยายได้เข้าร่วมประชุมครบองค์ประชุมเป็นที่เรียบร้อยแล้ว กระผมขอกราบเรียนเชิญ นายสยาม เที่ยงสุวรรณ ประธานสภาฯ จุดธูปเทียนบูชาพระรัตนตรัยและดำเนินการเปิดประชุมสภาฯ ตามระเบียบวาระการประชุมต่อไป ครับ

ประธานสภาฯ - ขอสวัสดีท่านนายกฯ และสมาชิก อบต.หาดยายทุกท่าน กระผมนายสยาม เที่ยงสุวรรณ ประธานสภาฯ วันนี้เป็นการประชุมสภาองค์การบริหารส่วนหาดยาย สมัยสามัญ สมัยที่ ๓ ครั้งที่ 2ประจำปี ๒๕๕๘ และบัดนี้ มีสมาชิกสภาองค์การบริหารส่วนตำบลหาดยายเข้าที่ประชุมเป็นที่เรียบร้อยแล้ว กระผมขอเปิดการประชุมสภาฯ ณ บัดนี้

ระเบียบวาระที่ ๑ เรื่องที่ประธานแจ้งให้ที่ประชุมทราบ

๑.๑ ขอเรียนต่อท่านสมาชิกสภาฯ ทุกท่าน วันนี้มีคณะกรรมการป้องกันและปราบปรามทุจริตจังหวัดชุมพร มาแนะนำตัวและชี้แจงเกี่ยวกับบทบาทอำนาจหน้าที่ของคณะกรรมการป้องกันและปราบปรามทุจริตต่อที่ประชุมสภาองค์การบริหารส่วนตำบลหาดยาย จำนวน 3 ท่านด้วยกัน ครับ

๑.นายสมศักดิ์ ตะเภาน้อย ประธานกรรมการ ป.ป.จ ชุมพร

๒.นางพันธ์ทิพย์ เอี้ยวสกุล กรรมการ ป.ป.จ ชุมพร

๓.นายชิงชัย รัตนพัฒน์ กรรมการ ป.ป.จ ชุมพร

-2-

ระเบียบวาระที่ ๒ เรื่อง รับรองรายงานการประชุมสภาองค์การบริหารส่วนตำบลหาดยาย

ไม่มี

ระเบียบวาระที่ ๓ เรื่อง เสนอสภา อบต. เพื่อทราบ

ไม่มี

ระเบียบวาระที่ ๔ เรื่อง เสนอสภา อบต. เพื่อพิจารณา

 ๔.๑ เรื่อง พิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2559 (ขั้นการแปรญัตติ) รายงานบันทึกและแถลงความเห็นของคณะกรรมการ ฯ ในเรื่องเกี่ยวกับการแปรญัตติ

ประธานสภาฯ - ขอเชิญประธานคณะกรรมการแปรญัตติ รายงานผลการแปรญัตติต่อที่ประชุมสภาฯ

ประธานกรรมการแปรญัตติ - กราบเรียนท่านประธารสภาฯที่เคารพ กระผมนายสมเจตน์ สุวรรณนิตย์ ส.อบต.หมู่ที่ ๘ ในฐานะเป็นประธานกรรมการแปรญัตติ ขอรายงานต่อท่านประธานสภาฯ ดังนี้

การพิจารณาคำขอแปรญัตติร่างข้อบัญญัติองค์การบริหารส่วนตำบลหาดยาย ประจำปีงบประมาณ พ.ศ. ๒๕๕9 ตามระเบียบกระทรวงมหาดไทยว่าด้วย ข้อบังคับการประชุมสภาท้องถิ่น พ.ศ. ๒๕๔๗ (แก้ไขเพิ่มเติมถึง (ฉบับที่ ๒) พ.ศ. ๒๕๕๔)

ข้อ ๕๙ การแปรญัตติร่างข้อบัญญัติงบประมาณ จะกระทำได้เฉพาะการขอลดรายจ่าย หรือการขอลดจำนวนเงินที่ขออนุญาตจ่าย และต้องมีจำนวนสมาชิกสภาท้องถิ่นรับรองเช่นเดียวกับการเสนอญัตติ คำแปรญัตติให้เสนอล่วงหน้าเป็นหนังสือต่อประธานกรรมการแปรญัตติภายในระยะเวลาที่สภาท้องถิ่นกำหนดตามข้อ ๔๕ วรรคสาม และข้อ ๔๙ วรรคหนึ่ง

ข้อ ๖๐ ห้ามไม่ให้แปรญัตติรายจ่ายขึ้นใหม่ หรือเพิ่มเติมรายจ่าย หรือเปลี่ยนแปลงความประสงค์ของจำนวนเงินที่ขออนุมัติจ่าย เว้นแต่จะได้รับคำรับรองจากผู้บริหารท้องถิ่น หรือคำแปรญัตตินั้นผู้บริหารเป็นผู้แปรญัตติ

ข้อ ๖๑ ห้ามไม่ให้แปรญัตติในรายการและจำนวนเงินซึ่งมีข้อผูกพันอย่างใดอย่างหนึ่ง ดังต่อไปนี้

1. ดอกเบี้ยและเงินส่งใช้เงินต้นเงินกู้
2. รายจ่ายซึ่งเป็นจำนวนเงินที่ต้องจ่ายตามกฎหมาย

 โดยให้ผู้บริหาร ฯ หรือสมาชิกสภาองค์การบริหารส่วนตำบลหาดยายยื่นเสนอขอแปรญัตติภายในวันที่ ๑๘ สิงหาคม ๒๕๕8 ตั้งแต่เวลา 09.00-๑๒.๐๐ น. และได้มีผู้บริหาร ฯ ยื่นเสนอขอแปรญัตติ ดังนี้

1.เพิ่มเติมรายจ่ายใหม่ ค่าอุดหนุนคณะกรรมการหมู่บ้าน หมู่ที่ 12 บ้านพรรณราย ค่าใช้จ่ายในการจัดทำเรือพระบก ตั้งไว้ 50,000.- บาท

2.เพิ่มเติมรายจ่าย ค่าอุดหนุนคณะกรรมการหมู่บ้าน หมู่ที่ 12 บ้านพรรณราย ค่าใช้จ่ายในการดำเนินกิจการประปา เพิ่มเติม 10,000.- บาท

3.ขอลดรายจ่าย ค่าตอบแทนผู้ปฏิบัติราชการอันเป็นประโยชน์แก่ อปท. (สำนักปลัด) จำนวนเงิน 30,000.- บาท

4.ขอลดรายจ่าย ค่าตอบแทนผู้ปฏิบัติราชการอันเป็นประโยชน์แก่ อปท. (กองช่าง) จำนวนเงิน 20,000.- บาท

5.ขอลดรายจ่าย ค่าตอบแทนผู้ปฏิบัติราชการอันเป็นประโยชน์แก่ อปท. (กองคลัง) จำนวนเงิน 10,000.- บาท

 ที่ประชุมมีมติให้มีการแก้ไขเพิ่มเติมตามที่ผู้บริหารแปรญัตติ ด้วยมติเอกฉันท์ พร้อมทั้งรายงานและบันทึกความเห็นยื่นต่อประธานสภาท้องถิ่นต่อไป

-3-

ประธานสภาฯ - ใครมีอะไรสงสัยหรือไม่ หากไม่มีใครสงสัยกระผมขอมติที่ประชุมครับ

มติที่ประชุม เห็นชอบ ๒1 คน

 ไม่เห็นชอบ - คน

งดออกเสียง ๓ คน

ไม่เข้าประชุม ๒ คน

 ผู้เข้าประชุมทั้งหมด ๒๔ คน

จำนวนสมาชิกสภาฯทั้งหมด ๒๖ คน

ประธานสภาฯ ๔.๒ เรื่อง พิจารณาลงมติร่างข้อบัญญัติงบประมาณรายจ่ายประจำปี พ.ศ.๒๕๕๙ ว่าเห็นชอบให้ประกาศใช้หรือไม่

มติที่ประชุม เห็นชอบ ๒1 คน

 ไม่เห็นชอบ - คน

งดออกเสียง ๓ คน

ไม่เข้าประชุม ๒ คน

 ผู้เข้าประชุมทั้งหมด ๒๔ คน

ประธานสภาฯ ๔.3 เรื่อง ขออนุมัติโอนงบประมาณรายจ่าย ในหมวดค่าครุภัณฑ์ที่ดินและสิ่งก่อสร้าง ปีงบประมาณ พ.ศ. ๒๕๕๘ จำนวน ๑ รายการ เป็นการตั้งจ่ายขึ้นใหม่

๔.3.๑ ครุภัณฑ์อื่น ค่าจัดซื้อประตูน้ำเหล็กหล่อ ขนาด 4 นิ้ว จำนวน 3 ตัว และประตูน้ำเหล็กหล่อ ขนาด 6 นิ้ว จำนวน ๑ ตัว (เนื่องจากไม่มีราคาครุภัณฑ์ ปี 2558 จึงขอจัดซื้อตามราคาทางท้องตลาดปัจจุบัน) งบประมาณ ๒o,ooo.- บาท (ดังรายละเอียดที่แนบมาด้วยแล้ว)

ประธานสภาฯ - ขอเชิญท่านนายกฯชี้แจง

นายกฯ - กราบเรียนท่านประธานสภาฯที่เคารพ กระผมนายธเรวัชร อบแพทย์ นายกองค์การบริหารส่วนตำบลหาดยาย ขอเรียนต่อท่านประธานสภาฯและสมาชิกสภาฯทุกท่าน เนื่องจากเป็นการตั้งจ่ายขึ้นใหม่ ประเภท ค่าครุภัณฑ์อื่น ตั้งไว้ 20,000.- บาท เพื่อจ่ายเป็นค่าจัดซื้อประตูน้ำเหล็กหล่อ ขนาด 4 นิ้ว จำนวน 3 ตัว และประตูน้ำเหล็กหล่อ ขนาด 6 นิ้ว จำนวน 1 ตัว (เนื่องจากไม่มีราคาครุภัณฑ์ ปี 2558 จึงขอจัดซื้อตามราคาทางท้องตลาดปัจจุบัน) ตั้งจ่ายจากเงินรายได้ ปรากฏในแผนงานเคหะและชุมชน (00240) งานบริหารงานทั่วไปเกี่ยวกับเคหะและชุมชน (00241 ) ตามบัญชีโอนงบประมาณรายจ่าย ประจำปีงบประมาณ พ.ศ. ๒๕๕๘

ประธานสภาฯ -มีสมาชิกท่านใดสอบถามเพิ่มเติมหรือไม่

สมาชิกสภาฯ - กราบเรียนท่านประธารสภาฯที่เคารพ กระผมนายสมเจตน์ สุวรรณนิตย์ ส.อบต.หมู่ที่ ๘ ขอเรียนถามท่านผู้บริหารว่าประตูน้ำเหล็กหล่อ เอาไปใช้ที่ไหนและของเดิมไปไหนครับ

ประธานสภาฯ - ขอเชิญท่านนายกฯชี้แจง

นายกฯ - กราบเรียนท่านประธานสภาฯที่เคารพ กระผมนายธเรวัชร อบแพทย์ นายกองค์การบริหารส่วนตำบลหาดยาย ขอเรียนต่อท่านประธานสภาฯ และสมาชิกสภาฯทุกท่าน ว่าประตูน้ำเหล็กหล่อ ดังกล่าวนั้น ทาง อบต.ได้ตั้งจ่ายขึ้นมาใหม่ เพื่อนำไปใช้ที่โรงสูบน้ำประปาที่วัดหาดสำราญเนื่องจากของเก่าได้ชำรุดเสียหายครับ

ประธานสภาฯ -มีสมาชิกท่านใดสอบถามเพิ่มเติมหรือไม่

หากไม่มีกระผมขอมติที่ประชุมครับ

-4-

มติที่ประชุม เห็นชอบ ๒1 คน

 ไม่เห็นชอบ - คน

งดออกเสียง ๓ คน

ไม่เข้าประชุม ๒ คน

 ผู้เข้าประชุมทั้งหมด ๒๔ คน

จำนวนสมาชิกสภาฯทั้งหมด ๒๖ คน

ประธานสภาฯ ๔.๔ เรื่อง พิจารณายกเลิกการเก็บค่าน้ำของวัดหาดสำราญ ตำบลหาดยาย อาศัยข้อบัญญัติองค์การ

บริหารส่วนตำบลหาดยาย เรื่อง การประปา พ.ศ. 2553 ข้อ 31 ให้นายกองค์การบริหารส่วนตำบลหาดยาย เป็นผู้รักษาการให้เป็นไปตามข้อบัญญัติองค์การบริหารส่วนตำบลหาดยาย ให้มีอำนาจ สั่งการ ผ่อนผัน หรือยกเว้นการปฎิบัติตามความในข้อบัญญัติองค์การบริหารส่วนตำบล หาดยายนี้ได้เป็นกรณีไป

ประธานสภาฯ - ขอเชิญท่านนายกฯ ชี้แจง

นายกฯ - กราบเรียนท่านประธานสภาฯที่เคารพ กระผมนายธเรวัชร อบแพทย์ นายกองค์การบริหารส่วนตำบลหาดยาย ขอเรียนต่อท่านประธานสภาฯและสมาชิกสภาฯทุกท่านว่า ในการที่กระผมขอความความคิดเห็นจากท่านสมาชิกสภาฯ เพื่อพิจารณายกเลิกการเก็บค่าน้ำของวัดหาดสำราญด้วยเหตุผลดังนี้

๑.เนื่องจากวัดหาดสำราญต้องแบกภาระค่าน้ำประปาอุปโภคบริโภคเดือนละหลายบาท เนื่องจาก พี่น้องประชาชนในตำบลหาดยายและตำบลใกล้เคียงใช้บริการห้องน้ำของวัดหาดสำราญในการจัดงานต่างๆ ทำให้ทางวัดต้องมีค่าใช้จ่ายดังกล่าว

๒.เรื่องเงินอุดหนุนที่ทาง อบต. อุดหนุนให้แก่วัดหาดสำราญในการจัดงานประเพณีต่างๆ นั้น มีประมาณปีละประมาณ ๓o,ooo บาท ส่วนเรื่องค่าใช้จ่ายอื่นๆ ทาง อบต.ไม่ได้เข้าไปดูแล ดังนั้น ทางวัดหาดสำราญจึงมีค่าใช้จ่ายในเรื่องของค่าน้ำ ค่าจัดงานเดือนละหลายบาท ดังนั้นทาง อบต. จึงขออนุมัติสภาฯ เพื่อขอยกเลิกการเก็บค่าน้ำของวัดหาดสำราญเพื่อแบ่งเบาภาระของวัดหาดสำราญครับ

ประธานสภาฯ -มีสมาชิกท่านใดสอบถามเพิ่มเติมหรือไม่ หากไม่มีกระผมขอมติที่ประชุมครับ

มติที่ประชุม เห็นชอบ ๒1 คน

 ไม่เห็นชอบ - คน

งดออกเสียง ๓ คน

ไม่เข้าประชุม ๒ คน

 ผู้เข้าประชุมทั้งหมด ๒๔ คน

จำนวนสมาชิกสภาฯทั้งหมด ๒๖ คน

ประธานสภาฯ ระเบียบวาระที่ ๕ เรื่องอื่น ๆ (ถ้ามี) มีสมาชิกท่านใดสอบถามเพิ่มเติมหรือไม่

สมาชิกสภาฯ - กราบเรียนท่านประธานสภาฯ ที่เคารพ กระผมนายณรงค์ จันทร์ศิริ ส.อบต.หมู่ที่ ๓

 มีเรื่องจะชี้แจงดังนี้

1. ในวันที่ ๒๕ ตุลาคม ๒๕๕๘ จะมีเจ้าหน้าที่จากกรมป่าไม้เข้ามาสำรวจพื้นที่สาธารณะ เนื่องจากมีผู้ร้องเรียนในเรื่องดังกล่าว ดังนั้นกระผมจึงขอเรียนเชิญคณะผู้บริหารเข้าร่วมรับฟังแสดงความคิดเห็นในเรื่องดังกล่าวครับ
2. เรื่องของ อปพร. ของตำบลหาดยายที่จะมาดูแลบรรเทาทุกข์หรือช่วยเหลือพี่น้องชาวบ้านในด้านต่างๆไม่ทราบว่าขณะนี้ทาง อบต.ได้ดำเนินการถึงไหนแล้วอย่างไรครับ

-5-

นายกฯ - กราบเรียนท่านประธานสภาฯที่เคารพ กระผมนายธเรวัชร อบแพทย์ นายกองค์การบริหารส่วนตำบลหาดยาย ขอเรียนต่อท่านประธานสภาฯและสมาชิกสภาฯทุกท่านว่า

 ๑.เรื่องของหมู่ที่ ๓ นั้น กระผมมีความเห็นว่า ให้ทางหมู่บ้านหมู่ที่ ๓ เป็นผู้แก้ไขปัญหาดังกล่าวเนื่องจากเป็นหน้าที่ของผู้นำหมู่บ้านโดยตรงครับ

 ๒.เรื่อง อปพร. นั้น กระผมเองได้ดำเนินการอยู่ แต่เนื่องจากทางตำบลของเรายังขาดบุคลากรในเรื่องดังกล่าวที่จะมาทำหน้าที่ ซึ่งในขณะนี้ทาง อบต.ก็ได้ตั้งงบประมานในปี พ.ศ.๒๕๕๙ ไว้เพื่อใช้จ่ายในการฝึกอบรมให้แก่เจ้าหน้าที่ อปพร. ไว้เป็นที่เรียบร้อยครับ และกระผมขอขอบคุณสมาชิกสภาฯทุกท่านที่ช่วยลงมติเห็นชอบร่างข้อบัญญัติงบประมาณรายจ่ายประจำปี พ.ศ.๒๕๕๙ และในเรื่องของสะพานของหมู่ที่ 6 ที่ชำรุดเสียหายกระผมคาดว่าจะใช้เงินสะสมในปีพ.ศ.๒๕๕๙ เข้าไปดูแลซ่อมแซมให้ถ้าหากทางภาครัฐ ยังไม่ได้เข้ามาดำเนินการช่วยเหลือครับ

ประธานสภาฯ -มีใครจะสอบถามเพิ่มเติมอีกหรือไม่ หากไม่มีเรื่องใดที่สำคัญกระผมขอปิดประชุมครับ

ปิดประชุม เวลา ๑๒.๑o น.

ชื่อลง เลขานุการสภา อบต.

 ( นายคธาธร ไสสุวรรณ )

 ผู้จดบันทึกรายงานการประชุม

 ลงชื่อ ประธานสภา อบต.

 ( นายสยาม เที่ยงสุวรรณ )

 ผู้ตรวจรายงานการประชุมสภา ฯ